b'\n_START_ARTICLE_\nRajpur Sonarpur\n_START_SECTION_\nGeografi\n_START_PARAGRAPH_\nRajpur har koordinatene 22,41\xc2\xb0N 88,42\xc2\xb0\xc3\x98[. Det har en gjennomsnittlig h\xc3\xb8yde p\xc3\xa5 8 moh. Sonarpur har koordinatene 22,43\xc2\xb0N 88,42\xc2\xb0\xc3\x98. Det har en gjennomsnittlig h\xc3\xb8yde p\xc3\xa5 9 m.\n_START_SECTION_\nDemografi\n_START_PARAGRAPH_\nVed folketellingen i 2001 hadde Rajpur Sonarpur kommune en befolkning p\xc3\xa5 336\xc2\xa0390. Omr\xc3\xa5det utgjorde 55,30 km\xc2\xb2. Menn utgjorde 52\xc2\xa0% av befolkningen, kvinnene 48\xc2\xa0%. Rajpur Sonarpur hadde da en gjennomsnittlig lesekyndighet p\xc3\xa5 78\xc2\xa0%, noe som var h\xc3\xb8yere enn landsgjennomsnittet p\xc3\xa5 59,5\xc2\xa0%. Mannlig lesekyndighet var 83\xc2\xa0%, mens 73\xc2\xa0% av kvinnene kunne lese. 9\xc2\xa0% av befolkningen var barn under 6 \xc3\xa5r. _NEWLINE_Med delingen av India fulgte en massiv tilstr\xc3\xb8mning av flyktninger fra \xc3\x98st-Pakistan til Kolkata og dens n\xc3\xa6rliggende omr\xc3\xa5der. Av over en million flyktninger som gikk inn i Vest-Bengal bare i 1950, bosatte de fleste seg som husokkupanter i omr\xc3\xa5det mellom Naihati og Sonarpur p\xc3\xa5 \xc3\xb8stbredden av Hooghly-elven, og mellom Mogra og Uluberia p\xc3\xa5 vestbredden.\n_START_SECTION_\nPolitikk og administrasjon\n_START_PARAGRAPH_\nRajpur Sonarpur blir styrt av et byr\xc3\xa5d som best\xc3\xa5r av representanter fra de respektive partiene med mest st\xc3\xb8tte i omr\xc3\xa5det. _NEWLINE_Indias Kommunistiske Parti (Communist Party of India, CPI) har sterkt fotfeste i omr\xc3\xa5det, hvor de fleste boende mer eller mindre er fattige b\xc3\xb8nder og arbeidere. I hele delstaten Vest-Bengal fikk partiet over 70\xc2\xa0% av stemmene ved parlamentsvalget i 2004.\n_START_SECTION_\nUtdanning\n_START_PARAGRAPH_\nDet finnes mange grunnskoler og videreg\xc3\xa5ende skoler i byen, men ingen institusjoner for h\xc3\xb8yere utdanning. Det finnes imidlertid en college, Sonarpur Mahavidyalaya, som tilh\xc3\xb8rer University of Calcutta.\n_START_SECTION_\nUrent drikkevann\n_START_PARAGRAPH_\nH\xc3\xb8ye verdier av arsen har blitt funnet i grunnvannet i tolv av blokkene i distriktet. Vannpr\xc3\xb8ver tatt fra br\xc3\xb8nner i de rammede omr\xc3\xa5dene inneholdt arsen i st\xc3\xb8rre mengder enn det normale (10 mg/L, som er fastsatt maksimumsverdi av WHO). De rammede blokkene er Baruipur, Bhangar I, Bhangar II, Bishnupur I, Bishnupur II, Basanti, Budge Budge, Canning I, Canning II, Sonarpur, Mograhat II og Joynagar.'